CELEX: 62012CN0043
Language: el
Date: 2012-01-30 00:00:00
Title: Υπόθεση C-43/12: Προσφυγή της 30ής Ιανουαρίου 2012 — Ευρωπαϊκή Επιτροπή κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/18
            
         Προσφυγή της 30ής Ιανουαρίου 2012 — Ευρωπαϊκή Επιτροπή κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως
   (Υπόθεση C-43/12)
   2012/C 98/30
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: T. van Rijn και R. Troosters)
   
      Καθών: Ευρωπαϊκό Κοινοβούλιο, Συμβούλιο της Ευρωπαϊκής Ενώσεως
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την οδηγία 2011/82/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, για τη διευκόλυνση της διασυνοριακής ανταλλαγής πληροφοριών για τροχαίες παραβάσεις που έχουν σχέση με την οδική ασφάλεια (1),
            
         
               —
            
            
               να κρίνει ως οριστικά τα αποτελέσματα της οδηγίας 2011/82/ΕΕ,
            
         
               —
            
            
               να καταδικάσει το Ευρωπαϊκό Κοινοβούλιο και το Συμβούλιο της Ευρωπαϊκής Ενώσεως στα δικαστικά έξοδα.
            
         
      Λόγοι και κύρια επιχειρήματα
   
   Με την παρούσα προσφυγή σκοπείται η ακύρωση της οδηγίας 2011/82/ΕΕ. Η Επιτροπή αμφισβητεί την επιλεγείσα νομική βάση. Ισχυρίζεται ότι το άρθρο 87, παράγραφος 2, ΣΛΕΕ δεν είναι η ενδεδειγμένη νομική βάση, καθόσον με την οδηγία διώκεται η εγκαθίδρυση μηχανισμού ανταλλαγής πληροφοριών μεταξύ των κρατών μελών καλύπτοντος τροχαίες παραβάσεις είτε διοικητικής είτε ποινικής φύσεως. Πλην όμως, το άρθρο 87 αναφέρεται στην αστυνομική συνεργασία μεταξύ των αρμοδίων υπηρεσιών στους τομείς της προλήψεως ή της εξακριβώσεως των αξιόποινων πράξεων και της διερεύνησής τους. Κατά την άποψη της Επιτροπής, ορθή νομική βάση είναι το άρθρο 91, παράγραφος 1, ΣΛΕΕ. Στόχος της οδηγίας είναι η βελτίωση της οδικής ασφάλειας, ενός από τους τομείς της κοινής πολιτικής μεταφορών, όπως προβλέπει ρητώς η ανωτέρω διάταξη (στοιχείο γ').
   
      (1)  ΕΕ L 288, σ. 1.